Seun op N1 doodgery | Maroela Media
Seun op N1 doodgery
'n Vrystaatse seun (11) is dood nadat 'n voertuig hom die naweek getref het terwyl hy die nasionale pad by sy tuisdorp probeer oorsteek het.
Moleleki Thunywa het Sondagmiddag saam met twee maats in 'n watergat op Ventersburg geswem. Op pad huis toe het hulle die N1 probeer oorsteek toe 'n wit Isuzu-bakkie uit Winburg se rigting op pad na Kroonstad Thunywa tref.
Sers. Mamello Mokhuoane, Vrystaatse polisiewoordvoerder, sê die bestuurder van die Isuzu en nog motoriste op die toneel het Ventersburg se polisie en nooddienste ontbied. Hulle het Thunywa op die toneel dood verklaar en sy naasbestaandes in kennis gestel.
Genl.maj. Modise, bevelvoerder van die Thabong-polisiegroepering, doen 'n beroep op ouers om deurentyd te weet waar hul kinders is. "Dis ook belangrik dat ons ons kinders oor padveiligheid leer."
Kroonstad N1 ventersburg
Vier vas ná vragmotors op snelweg brand
Parys-DBV van dieremishandeling beskuldig
Voetgangers hoort nie op N paaie nie.
Ek het vandag amper iemand raak gery op die N14 rigting oos vanaf Lanseria. Hulle staan langs die hoofweg en begin dan net skielik hardloop oor die pad. Gelukkig het ek baie spoed verminder toe ek hom langs die pad sien en kon ek uitswaai maar dis nie altyd moontlik op n hoofweg nie. Ek grap van alles die metro sien baie keer wat gebeur en doen niks. Volgens my is dit steeds nie wettig om op n hoofweg te voet te wees nie…. Of is ek verkeerd?
Dis omdat die ouers nie van kleins af die kinders leer wat reg en verkeerd is nie. Die hele lot van hulle loop op die snelweë. Steek strate oor waar daar nie voetoorgange is nie ens! Die grootmense stop nie by stopstrate nie. Hulle gehoorsaam geen padreels nie. Jammer vir die kind, maar sy ouers moet verantwoordelok gehou word. Nie die Isuzu bestuurder nie.
Op Ventersburg is daar 'n groot tonnel vir voetgangers onderdeur die nasionale pad. Maar ek sien selde dat dit gebruik word.
dit is n groot probleem in suid afrika mense loop net oor pad en nie waar hulle die pad moet oor gaan nie en dit is die verkeers afdeling se probleem wand hulle beboet nie mense wat dit doen nie